**Saksysk dialekt yn de Fryske gebieten**

1. Der waarden yn de midsiuwen yn Nederlân en Noard-Dútslân trije West-Germaanske dialekten praat.   
a. Hokker trije binne dat?  
b. Hoe komme se oan har namme, tinkst?  
c. Hokker moderne talen en dialekten binne út elk fan dy trije ûntstien?  
  
2. De grinzen tusken dy trije soarten West-Germaansk binne opskood.  
a. Hokker fan de trije West-Germaanske dialekten waard oarspronklik oan de kust fan Noard- en Súd-Hollân praat?  
b. Wannear is dat feroare? (Tink oan it earste kolleezje.)  
c. Hokker West-Germaansk waard fanâlds yn Grinslân en (it no Dútske) East-Fryslân praat?  
d. Troch hokker West-Germaansk waard dat ferfongen?  
e. Hokker fan de trije West-Germaanske dialekten wurdt no oeral yn Nederlân brûkt?  
  
3. Yn Grinslân en East-Fryslân wurdt no in (Neder)Saksysk dialekt praat.  
a. Wannear is dy 'ûntfrysking' begûn?  
b. Wat wie de oarsaak derfan yn Grinslân?  
c. Wat wie de oarsaak derfan yn East-Fryslân?  
d. It Sealterlân is in útsûndering: it Frysk is dêr net ferdwûn. Hoe komt dat?  
  
4. Yn de provinsje Fryslân wurde hjoed de dei moderne foarmen fan alle trije de West-Germaanske dialekten praat.  
a. Yn hokker plakken/gebieten wurde moderne Frankyske dialekten brûkt?  
b. Yn hokker plakken/gebieten wurde moderne Saksyske dialekten brûkt?  
c. Wêr wurde moderne Fryske dialekten brûkt?  
d. Fan hokker West-Germaanske dialekten binne it Standertnederlânsk en it Standertfrysk moderne foarmen?  
  
5. De streek om it Hearrenfean hinne is fanâlds net Frysktalich.  
a. Hokker dialekt wie dêr fanâlds yn gebrûk, tinkst?  
b. Hoe soe it komme dat dêr no wol in protte Frysk praat wurdt?  
c. Yn East-Stellingwerf binne ek doarpen dêr't in protte Frysk praat wurdt. Hoe soe dat komme?  
  
6. Yn Boerum en in pear lytse plakjes dêromhinne wurdt Grinslânsk praat.  
a. By hokker fan de trije West-Germaanske dialekten heart it Grinslânsk?  
b. Hoe soe it komme dat dat dêr praat wurdt?  
  
7. It grutste Saksyske dialekt fan Fryslân is it Stellingwerfsk.  
a. Yn hokker twa Fryske gemeenten wurdt dat praat?  
b. Yn hokker twa oare provinsjes wurdt it ek praat?  
  
8. In belangrysk dokumint is it 'Europeesk Hânfêst foar regionale talen of talen fan minderheden'.  
a. Wat is dat?  
b. Wat stiet der yn diel 2 fan dat Hânfêst?  
c. Wat stiet der yn diel 3?  
d. Hokker regels binne fan tapassing op it Frysk? En hokker op it Nedersaksysk?  
  
9. Wy besjogge de earste fiif minuten fan de fideo 'Myn berop is streektaal'.  
a. Wat komst oan de weet oer it Stellingwerfsk?  
  
---

Húswurk  
  
- Lês út it boek *Fryslân, lân fan talen* (of: *Tusken talen*) haadstik 12 + de stikjes oer de Fryske gebieten yn Dútslân (hielendal achteryn).  
- Besjoch de fideo 'Myn berop is streektaal' (https://www.itnijs.frl/2021/02/fideo-myn-berop-is-streektaal/).  
- Beantwurdzje de fragen dêr't wy op kolleezje noch net oan takaam binne.  
- Beantwurdzje as groepke de fragen 10-13. Ferdiel se net gewoan ûnder de groepsleden, mar soargje dat elk ek nei elke fraach sjocht en dy beantwurdzje en taljochtsje kin.  
- Plak de fragen + de antwurden yn in Word-bestân. Dat is it begjin fan in dossier datst oanleist en oan 'e ein fan 'e kursus ynleverest.  
  
10. Tekenje in kaartsje fan de provinsje Fryslân (of helje ien fan ynternet) en kleurje dêrop de gebieten yn dêr't Saksyske dialekten praat wurde.  
  
11. Yn haadstik 12 fan it boek giet it (ek) oer it Gitersk.  
a. Wêr komme de sprekkers fan dat Saksyske dialekt oarspronklik wei?  
b. Wêrom binne se nei Fryslân ta kaam?  
c. Hoe komt it dat it Gitersk yn Fryslân net mear praat wurdt?  
  
12. De taalgrins tusken Frysk en Stellingwerfsk is no in natuerlike grins, in rivierke.  
a. Hoe hyt dat rivierke?  
b. Wannear is dat de taalgrins wurden?  
c. Hoe komt it dat de net-Frysktalige Stellingwerven by Fryslân hearre?  
  
13. Yn de fideo 'Myn berop is streektaal' komme Abel Darwinkel en Helen Christiansen oan it wurd.  
a. Foar hokker streektaalorganisaasje wurket Abel Darwinkel en foar hokker Saksyske streektaal komt dy organisaasje komt dy op?  
b. Foar hokker organisaasje wurket Helen Christiansen en foar hokker minderheidstalen komt dy op? Hokker dêrfan is in Saksyske streektaal?  
c. Wêrom soe it Stellingwerfsk neffens Abel Darwinkel in foarbyldrol hawwe foar oare Nedersaksyske dialekten yn Nederlân?  
d. Hoe komt de organisaasje dêr't Abel Darwinkel foar wurket oan jild?  
e. Abel Darwinkel neamt foarbylden fan nasjonale en ynternasjonale gearwurkingsprojekten fan Nedersaksyske organisaasjes. Hokker foarbylden fan beide neamt er?  
f. Yn de fideo wurdt mei in foar foarbylden sjen litten dat it Nedersaksysk fan Grinslân en dat fan East-Fryslân hast gelyk oaninoar binne. Hokker wurden wurde as foarbyld neamd?  
g. Oan de ein fan 'e fideo wurdt ferteld foar hokker oare organisaasjes oft Abel Darwinkel en Helen Christiansen wurke ha. Neam de nammen en skriuw fan elke organisaasje op foar hokker (streek/minderheids)taal oft dy wurket en wat de taak derfan is. (Dêr moatst nei alle gedachten efkes foar googelje).